text:
Archivo di July, 2015
ORANJESTAD (AAN): Den ballroom di Occidental Resort a ser saca poco despues di 12:20 am, e ganadora maximo cu a bira Laura Ruiz di Distrito di Paradera.
Como prome finalista a keda Cirielle Hijmering (Savaneta), di dos finalista ta Elda Bruges (Oranjestad), di tres finalista ta Chestety Loopstok (San Nicolas), y di cuatro finalista ta Brigitte Boekhoudt (Pos Chiquito).
Grupo tin planea pa protesta contra Gobierno!
ORANJESTAD (AAN): E indicacionnan ta bin for di varios skina, cu tin un plan prepara pa e siguiente dos dianan, start cu un accion di protesta, cu posiblemente lo bira uno violento.
E mensahe ta cla: Nan kier pa Gobierno di Aruba bay cas. Nada ta wordo haci pa elimina e gasto halto di aparato gubernamental. Monton di fotografo trahando como coordinador. No tin placa pa yuda Mary Joan Foundation, pero si pa construi un Green Corridor cu lo bay ta over-budgeted na final. No tin placa pa schoolnan haya material, pues atrobe bukinan cu ta foto-copia lo ser usa. Pero si tin placa pa recap caminda cu ya ta den bon estado caba.
ORANJESTAD (AAN): E dos conferencianan riba energia renovable ta ofrece intercambio dinamico, conclusionnan interesante y oportunidadnan unico pa tur e pais y companianan di utilidad cu participa.
Durante di Green Aruba VI lo tuma luga un analisis profundo di e siguiente 50% pa Aruba na caminda pa 2020, Minister de Meza a bisa, referiendo na e porcentage cu Aruba falta pa yega na 100% produccion sostenibel.
Lo discuti y evalua topiconan manera e di dos parke di molina, cu actualmente ta den su fase huridico y cla pa cuminsa construccion na 2016; y e solar park di aeropuerto cu ta funcionando y produciendo hopi bon. Pero, ademas di esaki tambe lo papia tocante otro topiconan y ideanan cu WEB Aruba NV y NV ELMAR ta evaluando pa futuro cercano.
Autoridad a manda dos victima haci test mesora!
ORANJESTAD (AAN): Tabata Diahuebs alrededor di 10’or di mainta, cu dos dama local a acudi na un Panaderia pa asina cumpra dos sandwich cu ta conoci eynan como “Pan Hawaiiano”.
Despues di a cumpra y paga pa esaki, e dos dama a cuminza come. Uno di nan a come su Pan Hawaiiano completamente sin sinti nada. Sinembargo ora cu el a finaliza su pan completo, el a sinti su stoma ta haci raro, y inmediatamente a ripara cu e sandwich a cay malo pe.
Pero e momento ey, e no tabata sa nada ainda.
ORANJESTAD (AAN): Como cu NO tin suficiente Polis mas den area west di Aruba, awor criminalnan ta sigui comete nan fechorianan. Ata Diahuebs atardi otro atraco mas. Momento a yega pa Ministro wake up.
Desconocidonan arma a sorprende un persona cu a yega su cas na Malmok. E atracadornan tabatin arma di candela den nan poder y asina a comete e asalto aki riba e doño di cas y a logra bay cu placa.
Esaki a pone cu patruya di Noord y recherche di atraco team a presenta pa asina haci nan investigacion necesario na e lugar.
ORANJESTAD(AAN0: Pa un of otro motibo, tin gruponan den comunidad cu ultimo dianan ta haciendo tur intento pa crea panico innecesario riba e isla.
Diahuebs a lanta bisando cu no tin gasolin ni diesel na pompnan di gasolin.
Di acuerdo cu Valero Marketing, cu ta bende combustibel, cu esey no ta e caso. Dor di un dificultad electrico, Valero no a entrega gasolin na un solo stacion, cu entretanto a ricibi su productonan mainta mes caba y a opera normal desde ayera mes.
ORANJESTAD (AAN): E oficina di representacion di Hulanda na Aruba, a emiti un boletin Diahuebs atardi, pa contradeci e informe di supuesto dos KB cu Hulanda ta preparando contra dos Ministro na Aruba.
VNO ta cla y raspa den e asunto, mustrando cu e noticia di un website ta incorecto. Riba ningun dos Ministerio tin KB den preparacion na Hulanda.
DIARIO a compronde cu hasta na Hulanda, tabatin harimento ora cu a tende cu na Aruba tin rumor ta circula encuanto dos KB, cu realmente no ta existi at all.
Relaciona cu e plan pa start accion violento…
ORANJESTAD (AAN): For di e Organizacion local di Derecho Humano na Aruba, esta Rainbow Warriors International, a mustra cu den ultimo simannan a tuma nota na Aruba cu aparentemente tin un draaiboek traha pa manda Gobierno cas, y si ta necesario cu forza arma.
Mirando cu tanto Tweede Kamer na Hulanda y Staten di Aruba ta cu reces, e organizacion Rainbow Warriors International a prepara varios carta pa bay directamente pa Gobierno Hulandes pa tuma den consideracion e draaiboek aki cu ta basa riba combersacionnan cu personanan clave den comunidad, cu pa nan mesun proteccion lo no divulga ainda na prensa.
ORANJESTAD (AAN): Tabata Diahuebs alrededor di 6:28 pm, cu un temblor leve a sacudi e isla di St. Maarten.
Como cu e epicentro tabata hopi cerca di e isla, casi tur hende a tuma nota di e sismo aki.
Segun US Geological Survey, e temblor aki a keda registra pa 6:28:57 pm, y tabatin un magnitud di 3.8º riba Scala di Richter.
E tabata na 18.095º Nort y 62.881º West. Esaki ta como 19 kilometer Oost NoordOost di Philipsburg, St. Maarten.
E epicentro tabata na 34.6 kilometer bao superficie.
No tin ningun informe di daño material, ni hende herida.
ORANJESTAD (AAN): E controlnan riba personanan cu ta haci transporte illegal ta sigui y den forma hopi viguroso. E biaha’ki ta un mini bus a wordo intercepta haciendo transporte ilegal.
Segun por a compronde, autoridadnan di transporte a bin ta vigilando e situacion aki pa algun tempo caba, principalmente pa motibo cu el a wordo mira ta recoge hende den bisindario di Xavier University na Playa of turistanan cu ta Sali for di aeropuerto na pia y ta bay subi su bus banda di e parada bieu di ambulance na Wayaca.
ORANJESTAD(AAN): A puntra James Hepple CEO di AHATA tocante e caso di e hotelnan cu no tin permiso como cu esaki tabata un asunto den noticia e ultimo simannan, cu a worde descubri durante di controlnan di departamento di higiena.
Hepple a bisa cu loke AHATA a constata ta cu e hotelnan cu falta permiso ta hotelnan cu ta existi pa hopi aña y esaki ta mas cu cualkier otro cos un asunto administrativo. E propiedadnan mas nobo tin nan permisonan, pero a wak e falta di por mustra un permiso den casonan di hotelnan mas bieu cu kisas a cambia di doño.
ORANJESTAD (AAN) – Hopi ta wordo comenta e dianan aki tocante e peligro cu tin na Aruba tambe, pa hende bisti prendanan di oro y luci nan riba caminda, pasobra nan por wordo ranca pa ladron.
Ta conoci cu e peligro aki ta existi na tur caminda di mundo y Aruba no ta keda atras, pasobra nos dushi isla chikito no ta e mesun Aruba di antes mas.
Joyanan valioso, cu ta nifica un capital, cu a wordo cumpra poco poco cu sudor di hende su frenta, of cu a wordo hereda di famia, mihor cos ta warda nan den un locket di seguridad na banco.
ORANJESTAD(AAN)– Central di polis diaranzon mainta a manda un patruya cu urgencia pa rotonde di Tarabana unda lo tabata tin un bringamento cu uso di cuchio. Nan a yega y topa un homber cu un bat di baseball den man. El a core drenta un cas ora el a mira polis.
Algun otro persona a sali for di un parcela eynan y a grita cu e bisiña ta actua masha agresivo y a cuminza dal e autonan cu e bat di baseball.
No por papia di exodo di Venezolano pa Aruba y Curaçao
ORANJESTAD (AAN) Den un declaraciona duna na medionan di comunicacion, sr Roderick Gouverneur di Guardacosta di Curaçao a mustra cu no por papia di un exodo grandi for di Venezuela pa Curaçao y Aruba.
Mientras cu Guardacosta ta sigui cu control intensivo den awanan teritorial e oficial a declara cu tin un solo caso e aña aki, caminda a logra di intercepta un boto cu ilegalnan for di Venezuela net dilanti di costa di Aruba.
ORANJESTAD (AAN): IBiSA hunto cu Departamento di Salubridad Publico, ta celebra e siman internacional di lechi di pecho (World Breastfeeding Week). Esaki ta worde celebra tur aña di 1 pa 7 di augustus. E tema riba cual e Organizacion Mundial di Salud (WHO) ta enfoca e aña aki ta “Breastfeeding and Work, Let’s make it Work” cu traduci literalmente ta nifica: ‘Lech’i pecho y trabao, ban lag’e funciona’.
Na Aruba e ta stipula den ley cu unabes cu e mama reanuda trabao e por haci uzo di su derecho di duna lech’i pecho. Den e prome 9 lunanan despues di parto (te dia e baby cumpli 10 luna) e mama por interumpi su trabao pa bay duna lech’i pecho of pa pomp lechi di pecho.


c: text/html

text:
LG Smith Steak and Chop House ganador di “The Art of Dining Award 2011”
ORANJESTAD (AAN): The Art of Dining Award ta e prome premio riba nivel local cu ta galardona restaurantnan di taya cu ta duna bon servicio, sirbi cuminda di calidad halto y ta ofrece un experencia completo na e cliente. LG Smith Steak and Chop House ta sumamente orguyoso di por a participa y worde honra cu un prestigioso galardon manera “The Art of Dining 2011”.
Monrick E. Croes master den Service Management cual ta e persona encarga cu “The Art of Dining Award 2011” por ta sumamente orguyoso di e nivel cu e proyecto a obtene y cu alavez a conta cu participantenan riba nivel internacional. “The Art of Dining Award 2011” ta e prome premio den su estilo, cu ta duna contenido real na loke ta keda denomina como ‘food critic’, ‘service critic’ y evaluacion di calidad general di un restaurant. Esaki ta haci e premio obtene door di LG Smith Steak and Chop House aun mas prestigioso.
LG Smith Steak and Chop House a worde nomina den no menos cu 4 diferente categoria den “The Art of Dining Award 2011” cual ta; categoria di seleccion di biña, categoria di presentacion di cuminda, categoria di “dinning experience” y e categoria di Lampchop. E competencia tabata uno fuerte pero LG Smith Steak and Chop House a sa di conkista e titulo absoluto di ‘Best Dining Experience” y di tres finalista den e categoria di miho seleccion di biña.
Cu masha orguyo Chef Sr. Micheal Gomez y restaurant manager Señora Heidi Michiels a ricibi e premionan siman pasa y awe LG Smith Steak and Chop House por comparti e momento inolvidabel aki cu su staf y personal.
“LG Smith ta un restaurant excepcional den tur sentido; sea ta e fresh catch of the day, certified Angus Beef, U.S.D.A. inspected steaks of berdura fresco, un cos ta sigur cu cada receta tin su propio historia” esaki di acuerdo cu Chef Sr. Micheal Gomez.
Riba fotonan adhunto por haya un impresion di staff y personal di LG Smith Steak and Chop House contento cu nan premio; muestra di calidad y prestigio!

robotstxt: allowed

filter: keep


text: Recientemente promer cu Pasco e equipo di un trajectoria hopi exitoso esta SV Royal Power a celebra esaki den un forma diferente. Enbes di e acustumbrado Christmas Dinner e hungadornan y miembronan a escoge e aña aki pa un “Christmas Party” den combinacion cu Tsunami. Tambe a bin cu e idea pa invita tur hungador cu a melita desde 2003 den Royal Power. Na aña 2003 a cuminsa usa e nomber di Royal Power y tur hungador cu a jega di bisti e uniform di Royal Power den un of otro torneo of campeonato a wordo invita. A traha den Trappers Club un skina cu tur e trofeonan di campeon of sub campeon di Royal Power desde 2003 pa 2016. Den fast pitch 12 titulo di campeon y 1 sub campeon, den Champ of the Champs 8 titulo di campeon y 2 sub campeon, den 14 aña participando den Copa Noord a hunga den 12 final cu 8 titulo di campeon y 4 sub campeon y a agrega 10 trofeo di 10 weganan di Challenge cu Royal Power a gana pa un total di 45 trofeo masha bunita cu a dorna e skina unda tur miembronan por a saca un potret pa un compania proficional como recuerdo cual nan a ricibi alinstante. Tambe a cologa tur uniformanan di Royal Power den Trappers cual a duna un toke masha special. A invita tur sponsorsnan cu semper a coopera cu Royal Power y Champ of the Champs manera entreotro Romar Trading y Heineken, Banco di Caribe, Ruiz Contractor, Coby Krosendijk pa otorganan un reconosemento chiquito como muestra di aprecio. Alvaro Barrios a ricibi un premio como e hungador di mas edad activo ainda den Copa Noord, Edward “Gordo” Cannister a bay cu e premio di hungador mas diciplina di aña 2016 kende no a falta un training y semper tabata na ora tanto pa training y pa wega mientras cu Jomark Flanegin a conquista e premio di MVP di Royal Power pa cu 2016. Presidente Endy Croes a hiba un speech gradiciendo tur hende primordialmente tur e esposa y acompañantenan di tur hungador pa nan pasenshi cu nos atletanan. Royal Power a titula Campeon di Champ of the Champs y Campeon di campeonato official di fast pitch di ASB y Sub Campeon di Copa Noord den 2016 cual ta accentua atrobe riba un aña super exitoso. Tsunami a comberti Trappers y rond 160 persona cu tabata na e fiesta den un lokura completo tokando 3 set fabuloso serando cu un set di carnaval cual a pone “Royal Power gone wild” cu un tremendo premium open bar. Pabien Royal Power cu boso logronan y boso bunita fiesta y danki na tur cu a coopera den 2016. Un prospero y exitoso aña 2017 na un y tur.


text:
Hubilario special na Office Systems
ORANJESTAD (AAN): Recientemente Sra Ingrid Maduro a recorda 25 aña den servicio na Office Systems Aruba. Esaki a worde celebra hunto cu tur su coleganan di trabao.
A recorda con Ingrid a cuminsa traha for di tempo Office Systems Aruba tabata situa na L.G. Smith Boulevard den edificio di Cempro. Ingrid a muda hunto cu e compania pa Engelandstraat y despues pa nan propio edificio na Frankrijkstraat.
Director Sr. Carlos Maduro a menciona cu Sra Ingrid semper a traha den sales y como tal e conoce tur cliente cu drenta tienda. E ta e cara di Office Systems y tur hende conoce tambe. Sra Ingrid por worde considera un di e palancanan di Office Systems Aruba. Su experiencia y conocemento di tur loke ta acesorionan pa oficina ta immensamente grandi y di hopi valor.
Un gradicimento grandi a bay pa Sra Ingrid pa tur su añanan di lealtad y compromiso cu Office Systems Aruba. Fuera di e acustumbrado envelop Sra Ingrid a ricibi varios otro regalo.


text:
Archivo di February, 2011
😀 😀 😀 😀 😀 😀 😀 😀
Hiep Hiep Hoerraaaa!! Awe N.N.V. a cumpli 1 aña mas di bida!! Eta haya Pabien di su dos tantanan, su omo y turr su prima y primonan fastioso cu e tin!! 😛
Nan ta desee Hopi aña mas di bida y cu Dios por drama Su bendicion riba dje! NOs turr kierr bolooo!! Goza bo dia y corda cu nos tuuurrr Stimaboo hopii!!
Xoxo!!* <3
Na Redaccion di DIARIO ta yegando mas y mas copia di cartanan manda pa diferente instancia internacional importante for di un “Comision Pa E Presonan di KIA”, den cual nan ta expone cu den e caso di e rebelion di e presonan cu a subi e dak di KIA den protesta contra loke nan ta considera un trato inhusto, nan a ser supuestamente bati mientras cu nan tabata domina caba y nan mannan tabata geboei. Pa nos ta dificil determina si e denuncia ta corecto o no, pesey e comentario aki ta bay ta basa riba e hecho cu den mi concepto, una vez bo domina un rebelde cu a lanta contra autoridad den cualke forma, sea pacifico of no, y bo tine na boei y na rudiya, ta innecesario aremete contra dje cu golpi den señal di venganza o liberacion di rabia.
Pa prome biaha den historia!
ORANJESTAD (AAN): For di madruga caba, awacero a cuminza basha. Pa un forma of otro, e Parada di Luz di Diasabra anochi a keda salba, como cu nada di awa a cay. Pero Diadomingo si, e dia a habri na un otro forma! Awacero torencial a lanta hende for di soño. Camindanan a yena cu awa! Avenida Milio Croes, for di unda e Parada di Carnaval di Mucha ta sali, a yena cu awa.
Banda di 11’or di mainta, ora cu DOW y Polis tabata planea pa bay cera careteranan, a nota cu e awacero tabata intensifica. Hayando informe di varios fuente oficial, tabata parce cu awacero lo no stop.
ORANJESTAD (AAN)— Aruba a conoce un otro episodio historico den baseball, e biaha aki e seleccion infantil cu a participa recientemente den e mundialito di Moca, ciudad di e provincia di Espaillat, Republica Dominicana. Prensa Dominicano a relata e wega aki como un record den e campeonato aki. Un hit di Jeandrick Oduber den final di di 6 inning a impusa e careda cu Aruba tabata tin mester pa empata e wega y bai extra inning pa na final Aruba gana La Javilla cu score di 3-2 den un total di 11 inning.
ORANJESTAD (AAN): Recherche na e momentonan aki ta atende un denuncia cu a worde entrega di un mama di dos yiu. E problema a cuminza, ora cu un homber djis pa un tipo di venganza baho, a manda un broadcast falso via sistema di Messenger di BlackBerry na unda e por a lesa un storia espantoso. El a skirbi un mensahe, unda el a bay asina leu di menciona nomber di un chick kende ta biba na Bushiri cu tin e malesa di AIDS. Y hasta a menciona nomber di e hende muher y ta laga sa tambe cu e persona encuestion tin e malesa incurable.
Polis durante Carnaval:
ORANJESTAD(AAN): Halto Comisario mr. Dolfi Richardson a bisa durante e conferencia di prensa na SAC cu e no ta mucho contento cu e comportacion di, specialmente hobennan, diasabra durante e parada di luz na Playa. E ta haya cu tur cos tabata bayendo asina bon, pero cu na final diripiente Polis a haya nan mes obliga na detene decenas di hende bringando y comportando malo. Mayoria tabata hobennan.
Carnaval di mucha a cancela diadomingo
Banconan ta habri mitar dia awe…
ORANJESTAD(AAN): Den un conferencia di prensa cu SAC, a anuncia hunto cu Gobierno y Polis cu e parada di carnaval di mucha di diadomingo a cancela. Esaki ta prome biaha den historia di carnaval di Aruba cu ta pospone un parada asina. E evento awor ta sigui awe dialuna pa 2or di merdia riba e mesun ruta. Prome Minister mr. Mike Eman a habri e conferencia di prensa bisando cu ningun hende por a premira e situacion aki, loke ta pone cu e decision awor ta cu no por tene e parada di carnaval di mucha na Oranjestad manera programa. Pa yega na e decision historico aki, a pone cabesnan hunto pa asina yega na un pensamento riba kico por ta un solucion.
ORANJESTAD(AAN): Un turista
Mericano di edad hoben a sinti
un bestia pik’e den laman na altura
di Phoenix Hotel. El a grita, y a
nota cu tur cos a ‘verdoof’.
Ambulance a presenta mesora na e lugar pasobra su famia a bisa cu e no ta sinti su pia mas. E no sa kico por a pik’e, pero el a sinti masha dolor y a bay Hospital pa ricibi tratamento medico.
ORANJESTAD (AAN): E security guard por bay splica 1.001 cos awe. Pero loke a pasa Diadomingo madruga net dilanti oficina di Gobierno, durante Parada di Luz ta pasando… a socede dilanti DECENAS di hende. E Parada tabata bayendo basta bunita, y e grupo di Avatar tabata fantastico. Dilanti tur hende, diripiente por a mira con un Security Guard di e grupo, a bay riba un di e participantenan, y aki sla a cay. Con por ta? Tur hende sa cu Security Guards tey pa cuida, y no pa nan mes start pelea. Y tur hende para eybanda a mira tur cos, incluyendo algun oficial di Gobierno cu tabata para eybanda.
MEP ta cuestiona Minister di Husticia
ORANJESTAD (AAN): Segun MEP a indica, den medionan di comunicacion a sali publica un articulo caminda un persona cu a importa 100 kilo di cocaina recientemente, a worde declara liber. Esaki despues cu el a declara cu el a trece paketenan Aruba pa otro hende, y no a controla kico tabata tin den e paketenan. MEP ta puntra, con algo asina por pasa den siglo 21 den un pais cu supuestamente ta combati droga? Ki señal esaki ta manda pa nos comunidad? y te ainda Minister di Husticia no a reacciona riba e caso aki.
ORANJESTAD (AAN) — Diamars 22 di Februari e rey di Emmastraat 69, Jayant de Cuba, hunto cu su mami Joa y papi Joey y tur su amigitosnan y famia a bini hunto pa celebra Jayant su prome añito.
HEBBE
HEBBE
Awe si POPO a haya oportunidad pa skirbi poco mas riba Hebbe Hebbe di e aña aki. E exito grandi e aña aki sigur tabata na grandi pa e bandanan musical cu a toca a pesar cu e transmision na television tabata di “nos ta duna boso loke nos kier y voor de rest mond dicht!” “Boso no tin nada di bisa !!”


text:
Carnaval un biaha mas ta dilanti porta. Cuerpo Policial Aruba ta corda doñonan di carosa cu kier uza esaki den paradanan di Carnaval, cu nan mester tuma contacto cu e departamento di “Planologie” pa por controla. Trailernan y carosanan cu no wordo controla, lo no por drenta den paradanan. Tambe TUR vehiculo di motor mester tin “keuring” di DTI pa por participa den paradanan di carnaval.
Por tuma contacto cu Departamento di Planologie di Cuerpo Policial Aruba, situa na e Warda di Polis di Balashi na number di telefon 5852500 di dialuna pa diabierna entre 7:00am pa 3:00pm. Den fin di siman lo por tuma contacto cu Central di Polis na number di telefon 100 pa nan notifica e Polis cu lo pasa controla e vehiculo.
Ta for di luna di december ultimo caba a avisa tur carnavalista di e regla aki y un biaha mas Cuerpo Policial ta pidi tur hende pa tene bon cuenta cu e medidanan di siguridad aki y pa no laga tur cos pa ultimo momento pa despues cosnan no pega. Tene cuenta cu e prome parada di carnaval, esta Fakkel Optocht, ta diasabra awor caba dia 7 di januari 2017. Como tal lo mester controla y keur tur trailer y carosa prome cu nan participa den e parada ey.
Tene bon na cuenta cu sin keuring di DTI y Polis, lo por haci uzo di e trekker, carosa y bar den parada.


text:
Prome Minister Whiteman: Te awor Eleccion ta sigui na Corsow
ORANJESTAD (AAN): Eleccion na Corsow te na e momentonan aki ta sigui, Gobierno di Corsow lo sigui monitoria di cerca tur movecion di e ciclon tropical Matthew. En caso cu e condicionnan meteorologico empeora pa 6or di diabierna mainta lo por dicidi pa pospone eleccion tabata e palabranan di Prome Minister Ben Whiteman. Manera e situacion ta actualmente no tin mester di pospone eleccion di diabierna ainda.
Den un rueda di prensa extraordinario for di Forti na Willemstad, Director di Meteo Corsow a splica cu a mira cu e trayecto di e ciclon tropical a bay poco mas pa zuid y modelonan meteorologico tambe ta indica esaki. Debi e desaroyo aki pa 5or di diaranson atardi a pone Corsow bou un “Tropical Storm Watch”.
Ta pronostica pa diahuebs anochi 9or e lo ta 184km panort di Corsow, diasabra mainta Matthew lo bira un Horcan Categoria 1.
Curacao Ports Authority (CPA) a cuminsa haci preparacionnan pa hala e boortorennan mas den awanan profundo, lo torno Emmabrug tambe.
Minister Whiteman a pidi pa pueblo di Corsow keda trankilo ya cu no tin necesidad di panico. “Mihor nos prepara pornada cu haya impactonan cu lo lamenta despues”.


text:
Jefferson Davis
Jefferson Davis (1808-1889) a nase 3 di juni 1808 na Christian County (Kentucky), e tabata e yu mas yong dje famia Davis ku a emigrá fio Wales,e famia Davis a biba na Louisiana y Mississippi. Jefferson ku su ruman muhé Marry a bai Wilkinson Academy y despues ' la bia skol katholiko na Saint Rose Priory y na aña 1818 ' la bai College na Washington djeí ' la bai United States Military Academy (West Point). Jefferson a kasa 17 juni 1835 ku Sarah Knox Taylor ku a fayesé 3 luna despues 15 september 1835. Jefferson Davis tabata presidente di Statennan Konfederá (Den Aliansa).


text:
DIARANSON 18 DECEMBER , 2013
Sector priva y comercial importante pa desaroyo di centro di Oranjestad
16
casnan mas bieu den Oranjestad, di famia Hart, banda di Fort Zoutman y ta ehecutando actualmente un renobacion di dje. “Ta e tipo di desaroyonan aki nos ta haya importante,” tabata e palabra di Premier Eman. Personalmente el a papia cu tur comerciante den Caya Grandi y e cayanan anexo pa explora e posibilidad di diversifica nan propiedad den luga di residencia. Ademas di trece un entrada extra, e ta yuda revitalisa centro di ciudad den oranan di anochi di un manera sano. Pa complementa e iniciativanan di sector priva, Gobierno ta trahando riba e fundacion di un compania cu ta bay yama Renobacion Aruba N.V. E compania aki ta sigui e exi-
Minister Presidente Mike Eman, a expresa sue satisfaccion cu e ta sinti di wak con empresarionan local manera famia Habibe/Amundary, entre otro, ta renobando nan edificionan pa inclui den nan e capacidad di fungi como residencianan. E ta admiti di ta expresa esaki cu un tiki reservacion pasobra e kier wak e tendencia aki desaroya di un manera mas amplio y lihe. E desaroyo aki ta habri un mercado nobo, cu solamente ta busca pa beneficia e sector comercial di centro di ciudad, pero tambe hisa e nivel di calidad di bida di e residentenan ya existente. Durante e conferencia di
prensa ofreci algun dia atras cu motibo di e inspeccion cu a haci den Caya Grandi, Premier Eman a duna reconocemento na e famia cu ta renobando edificio Nicky Habibe, mescos cu Sr. Bincho Mansur kende a cumpra ex-Acme Store y a haci un renobacion hopi atractivo cune. Awo, e edificio aki ta mantene abou su espacio comercial, mientras cu na e di dos piso ta ofrece dos pa tres luga di residencia. “Esey sigur ta bay trece mas actividad den un grupo di edad cu ta importante pa actividad comercial den Caya Grandi,” Eman a bisa. Di mesun manera Sr. Serge Mansur a cumpra un di e
to cu a conoce na Hulanda caminda rebiba Amsterdam, Utrecht y Rotterdam pa medio di ‘Stadherstel Amsterdam N.V.’ E concepto ta uni forsa cu sector priva pa acumula suficiente fondo pa compra, renobacion y benta of huur di edificio.
Esaki ta cana hunto cu Monumentenbureau. “Esaki ta algo cu sigur nos kier haci rond di Aruba, p’esey nos a yam’e Renobacion Aruba N.V. pasobra nos ta mira edificionan monumental na otro bario y na San Nicolas tambe,” Prome Minister a bisa.
DIARANZON 18 DECEMBER 2013
PAGINA 3
DIARIO
SER ta recomenda aumento di edad y prima
ORANJESTAD(AAN): Den su conseho riba e situacion financiero di e fondo di pensioen di behes, Sociaal Economische Raad (SER) a recomenda pa aumenta e edad di pensioen como tambe e prima di AOV pa asina salbaguardia e situacion financiero di e fondonan di pensioen maneha pa Banco di Seguro Social (SVb). Asina e conseho di consulta pa asuntonan socialeconomico a presenta den nan rapport cu a wordo publica dia 12 di december ultimo. E recomendacionan di SER ta refleha den linjanan grandi e discusionan hiba recientemente den e Dialogo Social pa reforma e fondo di pensioen. E concepto di ley cu a ser presenta na parlamento ta yega hopi serca na e recomendacionan di SER. Despues di a studia e recomendacionan
di SER, Gobierno di Aruba lo presenta e rapport na Parlamento di Aruba awe. Den su publicacion SER ta trece dilanti cu e senjalnan ricibi door di SVb riba e situacion financiero di e fondo di pensioen di behes ta hopi cla. A rais di e desaroyonan demografico y social di nos sociedad, e reservanan di e fondo di pensioen di behes lo agota den anja 2014. Pa anja 2030 e cantidad di pensionadonan lo redobla poniendo asina un presion grandi riba e sostenibilidad di e fondo. Segun e publicacion, un mayoria amplio di miembronan di e conseho social-economico a indica cu gobierno mester hisa e edad di pensioen pa 65 anja lo mas liher posible. Un mayoria menos amplio sinembargo ta recomenda pa
aumenta e edad di pensioen te na 62 anja di biaha enbes di gradualmente. Segun e publicacion, tur miebro di e conseho social-economico ta recomenda pa aumenta e prima total di e prima di AOV di 12,5% pa 13,5 a partir di prome di januari 2015. Den luna di november y december ultimo, participantenan di e Dialogo Social a enfatisa e necesidad pa sigui garantiza e sostenibilidad di e fondo di pensioen di behes. E reformanan entrega na Parlamento ta den liñanan grandi cu e recomendacionan di SER. E aumento di edad di pensioen te cu 65 anja ta cuadra cu e recomendacionan di un mayoria amplio di e conseho social-economico. Gobierno sinembargo
Banco Central ta pre-mira crecimento den termino real di PDB pa 2014 di 3.4 porciento anual di inflacion a continua riba un trayectoria descendente, reflehando particularmente e efectonan di e reduccion significante di e tarifanan di awa y coriente den, respectivamente, Augustus y November di 2012. E deficit financiero (Q1 2013: Afl. 29,5 milyon) y e contraccion economico (unda cu e PDB den termino real a cay cumulativamente cu 14,3 porciento entre 2009-10) a contribui na un crecemento di e debe di gobierno, yegando Afl. 3,0 biyon na final di e prome trimester di 2013, igual na 67,1 porciento di PDB (Q1 2012: 2,7 biyon, of 58,8 porciento di PDB). E balansa di pago a registra un surplus di Afl. 16,6 miyon den e prome trimester di 2013 (2012: un deficit di Afl. 62,1 miyon), generandoun fluho neto di fondonanfor di exterior di e cantidad equivalente.E surplus menciona a resulta principalmente door di un subida di ingresonan for di turismo, cu a wordo mitiga parcialmente pa un deficit riba e cuenta di mercancia
2015 tambe reparti di mesun forma. Basa probablemente riba e fecha di publicacion di e conseho di SER, e miembronan recomenda pa introduci e ahuste di prima aki a partir di anja 2015. Sinembargo, Gobierno di Aruba a logra inclui e ahuste di prima den e concepto di ley cu ta na Parlamento aworaki y ta logra adelanta asina e recuperacion di e fondo di pensioen di behes riba termino cortico. Mescos cu SER, Gobierno ta realisa cu e bida laboral di nos ciudadanonan ta bay bira mas largo. Hunto cu e participantenan di Dialogo Social, Gobierno di Aruba ta trahando riba un plan di vitalidad unda por garantiza participacion den forsa larboral independientemente di e edad di e empleado.
Debi na motibonan personal,
Estado di Economia
ORANJESTAD(AAN)-- Estadisticanan macroeconomico pa e prome mita di aña 2013a mustra un aumento den actividadnan economico. Pa loke ta trata exportacion, turismo a siguiprovee un sosten hopi necesariopa expansion di produccion, unda cu ingresonan for di turismo a mantene un resultado fuerte (+6,0 porciento). Ta parce cu consumo tambe a fortifica, ya cu importacion di mercancia y e entrada di BBO a surpasa nivelnan di periodonan similar di e aña anterior. Sinembargo, consumidornan tabata menos optimistico riba e futuro sercano segun e encuesta di confiansa di consumidor. Actividadnan di inversion a keda fuerte aunke hopi proyecto a pasa pa nan fase di finalizacion, evidente pa e gran caida den importacion di cement. Den e “Business Perception Survey” pae prome trimester, empresanan a indicacautela den anticipacion riba e eleccionnan parlamentario den September 2013. E trend di e promedio
ta propone un aumento mas gradual di e edad di pensioen, esta den un lapso di 10 anja enbes di di biaha, dunando asina mas tempo na e pensionado di futuro pa prepara su mes pa e etapa nobo di su bida. Den linja cu e recomendacion di SER, e concepto di ley ta propone tambe pa hisa e asina yama premie-inkomensgrens di Afl. 65,000 te na Afl. 85,000 – hisando asina e nivel di e prima maximo cu mester contribui cun'e. E reformanan presenta den e concepto di ley ta consisti tambe di un ahuste di prima di AOV den dos fase. For di prome di januari 2014 lo introduci un ahuste di e prima di pensioen cu 1% reparti di forma igual entre empleado y dunador di trabow. E ahuste aki lo ser ripiti na
di e sector petrolero.E indicadornan monetario y prudencial a permanece na un nivel adecuana fin di Juni. E reservanan internacional di divisa (incluyendo e diferencia den revaluacion di oro)a subi den e prome cinco lunanan di 2013 cu Afl. 15,7 million of 1,0 porciento na Afl. 1.524,4 miyion, y a permanece na un nivel adecua. Basa riba informacion actualmente disponibel, BCA ta proyecta un recuperacion den e actividadnan economico di 2,9 porciento den termino real pa 2013. Pa 2014, e crecemento den termino real di e PDB ta premira na 3,4 porciento.Den termino di prijsnan, e perspectiva ta señala un deflacion den 2013 (-2,3 porciento),reflehando ademas di e comportacion di e componentenan di energiaun presion limita riba prijsnan door di demanda domestico. Mirando dilanti pa 2014, BCA ta proyecta un inflacion modera di 1,2 porciento. E publicacion completo ta disponibel riba website (www.cbaruba.org).
Fiscal Streefland ta bolbe Hulanda mas trempan cu planea ORANJESTAD(AAN): Fiscal Iduna Streefland mescos cu mayoria fiscal di Hulanda, a bin Aruba pa traha 3 aña como fiscal den nos sistema judicial. Sinembargo despues di casi 1 aña y mey caba e ta bolbe su pais. Durante un conferencia di prensa na Ministerio Publico pa despedida di Mr. Streefland, el a splica cu e ta bolbe Hulanda pa motibonan personal. E no a duna detaye pero el a bisa cu el a traha na Aruba cu hopi placer, desde cu el a cuminza prome di Juli 2012. Un di e partinan di su cartera di fiscal tabata Medio Ambiente y esaki ta algo cu ta cerca di su curazon. Banda di traha riba aspectonan di medio ambiente, Streefland a traha tambe riba un caso grandi di traficacion di whisky cu a resulta den castigonan penal pa tur e sospechosonan principal. Streefland a indica tambe cu hunto cu Douane Recherche el a bin cu cierto puntonan di maneho pa locual ta importa-
cion, exportacion etc. Ainda P.G tin cu firma e maneho. Banda di esaki e fiscal a traha cu Atraco Team, cu hopi bon resultado. E fiscal a indica cu el a traha tambe riba trafico humano y otro crimennan. Dentro di menos di 1 siman e fiscal ta bayendo bek Hulanda unda cu e ta bay traha como fiscal na Den Haag, unda cu el a yega di traha den pasado. Streefland a bisa tambe cu el a traha cu hopi placer na Aruba, unda cu el a haya e oportunidad di traha hunto cu varios hende capabel y cu recherche y polisnan persistente, dedica pa resolve caso.
DIARANZON 18 DECEMBER 2013
PAGINA 17
DIARIO
Prome Minister Mike Eman:
“Cada edificio restaura ta cancela un contract miyonario di huur”
ORANJESTAD(AAN):Tur cos ta bayendo segun plan y pa fin di mei Aruba lo tin otro joya di edificio publico pa sirbi nos ciudadanonan. Esey ta loke Prome Minister Mike
ďŽƟŶ ĞĐŽŶƚƌŽů
/ŶƐƚĂůĂƵŶDĞƚĞƌWƌĞƉĂŐŽŶĂďŽĐĂƐ ƉĂĂƐŝŶĂĐŽŶƚƌŽůĂďŽĐŽŶƐƵŵŽĚŝĐŽƌŝĞŶƚĞ
^ĞĂĐŽŶƐĐŝĞŶƚĞǇ ƉƌĞƉĂŐĂďŽĐŽƌŝĞŶƚĞ
ZĞŐŝƐƚƌĂĂǁĞŵĞƐ͊
zĂŵĂŶŽƐŶĂϱϮϯͲϳϭϮϰŽĨϱϮϯͲϳϭϲϵŽĨŵĂŝůŶŽƐŶĂƉƌĞƉĂŝĚAĞůŵĂƌ͘Ăǁ
ǁǁǁ͘ĞůŵĂƌ͘Ăǁ
Eman a saca afo di e bishita di inspeccion cu el a haci ayera na e sitio di construccion di ex-Belastingkantoor cu pronto lo bira sede di departamento di DIMAS y DAO. Pa nos prome mandatario, e finalisacion di e proyecto aki ta otro meta alcansa cu ta forma parti di e vision cu su Gabinete a cuminsa ehecuta for di momento cu a asumi mando y ta dirigi na renoba nos isla y baha nos gastonan. “Esaki ta un edificio cu durante hopi aña a cay den un estado di deterioro. Tabata un situacion hopi penoso cu a pone e cara di centro di ciudad sumamente deprimi. Gobierno a inicia na 2009 e renobacion di centro di ciudad y a wak e edificionan bandona como un oportunidad pa reduci gasto,” Premier Eman a splica. “Awe atrobe nos ta yega na un momento importante caminda edificio ta casi cla.” El a tuma e oportunidad aki ta felicita ing. Iris Giel y su ekipo na Departamento di Obranan Publico (DOW) kendenan a haci un tremendo trabou. “E edificio a conoce un restructuracion, un fachada nobo y ta casi ireconocibel,” tabata palabranan di e Prome Minister. Un bes
cu e edificio keda entrega na fin di mei 2014, e ta bay riba e lista di otro renobacionnan importante, como por ehempel, Corte di Husticia, Caya Principal y Centro di Gobernacion. Hunto ta duna “un aspecto totalmente diferente, un Aruba completamente renoba y na mesun momento ta austerisa; paso cu cada edificio restaura, ta cancela un contract miyonario di huur cu ta pisa riba presupuesto di pais Aruba.” Na opinion di Premier Eman kende, hunto cu su coleganan minister Sevinger y Croes a recore tur e seis piso di e edificio aki pa haya un bista di con e trabounan ta bayendo, “den algun siman Aruba a cumpli atrobe cu otro meta grandi cu nos a pone nos dilanti. Pueblo di Aruba por mira cu un vision cu cuater aña pasa tabata mustra inalcansabel, awe ta un realidad.” Tambe e mandatario a felicita Minister di Infrastructura Benny Sevinger y Minister di Labor, drs. Paul Croes. Departamento di Labor, cu ta resorta bou di Minister Croes y DIMAS bou di Minister Sevinger, ta e departamentonan cu ta bay ocupa e edificio una bes e trabounan finalisa.


text:
Representantenan di Fraccion di MEP a asisti na e reunionnan di IPKO na Corsou na unda a trata diferente topiconan. Un di e topiconan cu a capta hopi atencion y cu sigur lo keda riba agenda pa futuro tambe ta e topico di enseñansa. Parlamentario Chris Romero ta ampli ariba e “standpunt” di MEP riba enseñansa.
“Fraccion di MEP a trece nos “standpunt” riba con nos mester regla enseñansa cu ya pa hopi aña caba nos ta señala. Nos ta kere cu mester modernisa nos enseñansa. Cu otro palabra, nos mester kita for di enseñansa tradicional caminda cu un docente ta para dilanti klas duna les cu borchi y krijt y gewoon via buki. Nos ta kere cu den e tempo nan aki nos mester cuminsa bay over pa digitalisa nos enseñansa.
Cada mucha mester haya un IPad na unda tur buki por wordo haya eyriba y tambe e muchananan por traha nan tarea riba nan tablet mes.
Enseñansa digital ta un manera hopi mas atractivo pa nos muchanan di awendia. Tur e islanan di Tripartite esta Sint Maarten y Corsou ta di acuerdo cu e muchanan di awendia ya no ta wordo motiva mas na e tipo di enseñansa cu nos a haya algun añanan atras. Tempo a bay asina dilanti aworaki y e muchanan den e tempo aki kier algo diferente pa traha cun’e.
Esaki ta un vision di Fraccion di MEP, esta pa digitalisa nos enseñansa. Sinembargo no ta asina cu mester yega y implimenta esaki zomaar. Prome cu implementa digitalisacion den enseñansa, mester haci investigacionnan apropia pa asina saca afo con nos por bay mehora nos enseñansa y con pa motiva nos muchanan tambe. For di e standpuntnan aki nos ta cuminsa busca solucionnan pa wak den ki direccion nos kier hiba nos enseñansa.
Tambe nos no mester lubida cu den e mundo digital, e docente su tarea tambe ta bay cambia. E docente ya lo no bay para dilanti klas y duna les solamente. E docente lo bay guia nos hobennan den nan enseñansa.
Digitalisacion den enseñansa ta un proceso largo. Y tanto Sint Maarten y Corsou, tambe ta pensa cu algo mester wordo haci urgentemente pa trece cambio den nos enseñansa. Den e proximo dianan mi lo amplia mas riba e topico aki y riba nos participacion na e reunionnan cu demas representantenan di Reino, Parlamentario Chris Romero ta conclui”.


text:
E problema no ta ijs riba su mes, sino tur e microorganismonan cu ta acumula den freezer of hasta loke nos tin den nos man ora di wordo sirbi.
Manera cu ta haci calor na Arub tin biaha, nos kier refresca nos mes y kita e calor di cualkier manera. Un di nan ta pa bebe bebidanan friu.
Si den frigidaire no tin mas, e ora ey nos ta opta pa pone ijs y asunto caba.
Bo tabata sa cu esey no ta un bon idea? Den e articulo aki nos lo contabo e rasonnan pa cual bo mester evita klompinan di ijs den bo glas
Ijs sushi, bebida contamina
A realisa diferente investigacion pa determina si e klompinan di ijs ta bon pa salud.
E resultado ta escalofriante: den e mayor di e establecimentonan di snack y cafeterianan “di moda”, awa cu ta wordo uza pa haci ijs tabata repleto di bacteria (den dosisnan similar na esunnan haya den baño di e mesun luganan).
Nos ta comparando limpiesa cu bebida di un cadena di restaurant? Si. Pio di tur cos ta cu e wcnan ta wordo limpia cu mas determinacion cu e mashinnan cu ta produci ijs.
E hefenan di e multinacionalnan a sugeri cu e posibel descubrimento di bacteria a wordo eleva na loke nos ta considera como “normal.”
Ta bon pa tene na cuenta cu e problema no ta e awa cual ta traha e ijsnan (cu den tur caso e ta potabel) sino e proliferacion di bacteria den e mashinnan cu ta produci nan of e mannan cu ta sirbi e bebidanan.
Kisas, pa un persona sano, cu e bacterianan ta ingresa den e organismo atrabres di e refresconan no ta un problema, pero si pa cierto gruponan manera mucha, hendenan mas grandi y individuo cu un sistema inmunitario debil.
Otro cuestion cu tin cu tene na cuenta ta e biahe na pais of ciudadnan unda cu awa no ta potabel.
Destinonan exotico di Africa, Asia y Americano ta conta cu e servicio di sanidad manera cu e ta coresponde y ta posibel cu e awa ta wordo extrai for di riu, laguna, rooi of embalsenan contamina.
Den e caso aki en particular nos ta recomenda no uza e ijsnan (sin excepcion). Ta preferibel cu e bebida ta cayente preferiblemente, compara cu si nos tin cu pasa varios dia cera den un camber di hotel cu diarea, sacamento y dolor di barica (den e miho di e casonan).
Y si e ijs ami ta prepare?
Nos ta conta cu un estudio cientifico riba loke ta sosode den e restaurant y cafeterianan. Pero bon nos por bisa cu nos no ta come den e luganan y cu ijs cu nos ta pone den glas ta bin di nos propio freezer.
Fuente: https://mejorconsalud.com


text:
Speed Meter riba Sasakiweg
ORANJESTAD(AAN):Dialuna den dia por a mira trabaonan andando algo mas cu 10 meter despues di e luznan di trafico banda di Fatum. Aki tabata haci preparacion poniendo un Speed Meter. Hopi chofer ta core auto pero no ta worry mes cu e velocidad cu nan mester core. Nan no ta haci esfuerzo pa mira e kilometrahe di nan auto pa asina tin un bista si nan ta coriendo duro of no. Pa algun tempo caba na Sta Cruz a mira con biniendo Playa riba e caminda principal tin un speed meter poni. Esaki hopi biaha ta un bon señal pa chofernan di vehiculonan di motor baha velocidad si nan pasa 80 KM pa ora. Awor riba Sasaki Weg tampoco mag di pasa 80 KM. Asina mes constantemente multanan ta wordo duna dor di polis pa e chofernan cu ta style di bula riba e caminda.
E grupo cu ta encarga cu e Speed Meter parce a acerca gobierno y tambe polis ta na altura di esaki. Pesey mes a bai over na pone un base fuerte di beton y dialuna a pone tambe e sistema y aparatura completo di controla velocidad na su lugar.
Dialuna a dune su man di verf tambe pasobra e mester ta algo duradero. Ta spera cu di esforma aki por yuda tambe preveni coremento duro. Esun cu haya multa ta pasobra nan mes a buske.


text:
Salud bucodental, necesario pa gosa di un bon calidad di bida, por wordo defini como ausencia di dolor orofacial, cancer di boca of di garganta, infeccion y ulceranan bucal, enfermedadnan periodontal (di encia) caries, perdida di djente y otro patologianan cu ta limita den e persona afecta e capacidad di morde, kauw, hari y papia, na e tempo cu ta repercuta den su bienestar psicosocial.
E Organisacion Mundial di Salud (OMS) ta splica cu e incidencia di cancer di boca ta varia den mayoria di e paisnan entre 1 y 10 caso a cada 100 mil habitante; su prevalencia ta relativamente mayor den hende homber, personanan mayor y e poblacion di nivel educativo abao y di escaso ingreso.
Di acuerdo cu dokter Hector Sanchez, odontologo, specialista den ortodoncia, no ta posibel preveni tur e casonan di cancer di cavidad oral y di orofaringe, pero e riesgo ta por reduci significantemente na evita cierto factornan, manera consumo di tabaco y bebidanan alcoholico.
E personan cu ta stop di consumi tabaco, ainda despues di hopi aña di uzo, ta reduci significantemente e posibilidad di contrae cancer bucal y otro afeccionnan, el a agrega. No obstante, e Sociedad Americana di Cancer ta afirma cu pa algun cancer di cavidad oral y orofaringeo, no tin un causa cla, debi cu algun di esakinan por ta asocia cu otro factor di riesgo cu ainda ta desconoci.
E bon salud bucodental ta repercuta no solamente den e aspecto estetico, tambe na e bienestar general di e persona, debi cu e ta facilita un miho kaumento di alimento y por lo tanto, un eficas probechamento di e nutrientenan pa e organismo, entre otro funcionnan importante.
Di e mesun manera, Sanchez a señala cu e prevencion primario ta consisti den elimina factornan di riesgo cu por produci e enfermedad y establece e habitonan saludabel manera:
- Evita e consumo di tabaco y bebidanan alcoholico.
- Limita exposicion na luz ultravioleta (UV)
- Evita e fuentenan di iritacion bucal (manera djente falso cu no ta debidamente adapta.
- Mantene alimentacion balansa, procurrando un consumo halto di fruta y berdura.
- Practica di un bon higiena bucal.
- Bishita e dentista cu regularidad.
Fuente: El universal


text:
Keda na altura di notisia sin opinion, na un manera alkaso, diferente i moderno.KONEKTA
Bo no ta miembro?
Willemstad - Fundashon Kontra Kriminalidat i Pobresa pa basta tempu kaba tin nan proyekto pa duna hóbennan ku a kai for di e sistema eskolar un di dos chèns dor di siña nan piska i asina ei tin un forma di haña entrada pa mantené nan mes i nan famia.» MAS RIBA E TEMA
Willemstad - Presidente di Parlamento sr. Mike Franco ta lamentá ku señor Thodé ta purba tacha e bon nòmber di Parlamento i empleadonan di Griffie.» MAS RIBA E TEMA
Willemstad - Resientemente direktiva di ADECK a reuní ku presidente di Kámara di Komèrsio di Kolombia, Sentro Amerika i Karibe, sr. Camilo Acevedo Rojas.» MAS RIBA E TEMA
Willemstad – Despues di un tremendo debut den luna di yüni, dilanti un sala yen, ku presentashon di e obra ‘Mi no tin miedu’, IGA-Drama-Kids lo tin un ripitishon di e obra aki djadumingu awor 4 di ougùstùs.» MAS RIBA E TEMA
Willemstad – Minister di Tráfiko, Transporte i Planifikashon Urbano señor Earl Balborda ta presenta direktor nobo di e Departamentu di Aviashon Sivil di Kòrsou, den persona di Sr. Oscar Derby MBA.» MAS RIBA ESAKI
E bèrdat tras di komunikashon efektivo» MAS RIBA E TEMA
Delaster tempu Veterinario Tomsjansen ta haña hopi bestia ku e malesa di Bichi-kurason.» MAS RIBA E TEMA
Unda nos ta pará, kiko nos por hasi i kon nos ta mira nos mes i forma nos mes. E revista \"Kristòf\" por yuda nos hopi den esaki.» MAS RIBA E TEMA
E bèrdat tras di komunikashon efektivo. Kiko ta e strategia pa bo uza pa komuniká mas efektivo. Un kolumna presentá pa Melinda Domacassé.» MAS RIBA E TEMA
Negligensha ta un aspekto ku por hunga un ròl hopi grandi riba un mucha i ta pone ku e por ankra den e sintimentu di e mucha.» MAS RIBA E TEMA


text:
Archivo di e Categoria ‘Politica’
Segun Andin Bikker: e no ta wordo acepta door di PDR
ORANJESTAD (AAN): Segun Andin Bikker, un grupo di apenas cinco persona a purba hunto sr. Alonso Tromp den un reunion ilegal pa pretende cu nan lo a eligi un “directiva nobo” di Partido Democracia Real.
E reunion ey ta ilegal y pues no tin ningun validez, Bikker ta señala. Ya desde comienso di siman a avisa e personanan aki via abogado cu nan no ta miembro y cu nan ta actuando di mala fe.
Consecuencia di 4.000 camber extra
ORANJESTAD (AAN): Durante conferencia di prensa di e plataforma politico POR, e lider di e plataforma Otmar Oduber a reacciona riba informacion treci dilanti di 4000 camber (hotel, condominio, apartement) cu Gobierno a priminti pa bin cu ne. E plataforma no ta di acuerdo cu e decision aki mirando cu e consecuencianan negativo pa nos isla riba diferente tereno por ta hopi grandi, Oduber ta splica.
Joselin Croes di POR
ORANJESTAD (AAN): Joselin Croes di plataforma politico POR a informa comunidad riba e hecho cu un organizacion independiente, Global Shapers Oranjestad, a haci un encuesta bou di e milenialnannan na Aruba pa sondia kico ta e topiconan of cosnan cu mas e milleniumnan ta sinti cu ta afectando Aruba. Milenialnan ta e grupo demografico cu a nace entre comienso di añanan 80 y final di añanan 90.
E tabata riba lista di MEP
ORANJESTAD(AAN): Bastante tabata e comentarionan positivo na momento cu den curso di atardi e candidato politico y popular cantante Ronwayne Kock kende tambe ta ex Calypso King a anuncia cu pa eleccion 2017 e lo no ta cu MEP mas pero ta join e Team di campaña di Minister Paul Croes di AVP.
ORANJESTAD (AAN): Tin wowo y camara tur caminda… Lectornan atento a nota un reunion interesante cu tabata tumando lugar, Forsa Nobo su figuranan principal tabata reuniendo cu nada y nada menos cu Sra. Marisol Lopes-Tromp. Kico e reunion aki por ta significa, wel pa e hecho cu tanto Sr. Otmar Oduber como Sr. Andin Bikker ta sinta na mesa cu parlamentario independiente por conclui solamente un cos. Posiblemente nan tin wowo riba dje, y lo tin deseo pa e forma parti di e lista di Partido POR Forsa Nobo pa e proximo eleccion.
Benny Nisbet di PPA:
ORANJESTAD(AAN)—Segun comunicado di sr. Benny Nisbet di PPA, den tur caso, tur e inversion di gobierno den ‘Oranjestad nos capital’ e locual a desea di mira, esta un movicion di henter contento bishitando nos capital tanto local como bishitante no a tuma lugar. Manera PPA ta menciona hopi ciudadano no ta bishita Oranjestad y esnan cu bishitele ta hasi esaki den un pura di otro mundo…nan kier sali for di Oranjestad pa kaba e pensamento di nan auto geklem ta enforsa e pensamento aki.
Mireille Sint Jago di MEP:
ORANJESTAD (AAN): E prome dianan di 2017 ya caba a trece bendicion den e forma di awasero y biento fresco. Aunke 2016 tabata un aña hopi duro pa e gran mayoria di pueblo di Aruba, semper nos pueblo lo laga su grandesa resalta cu su gran cordialidad. E ultimo añanan pueblo ta sufri. Sufri den silencio. MEP ta bay caba cu e sufrimento di pueblo na 2017!
Raiznan
E bendicion di awasero, na un manera figurativo, ta net locual mester, pa e simianan cu a wordo planta door di MEP durante e ultimo añanan cu MEP ta den oposicion, por saca nan raiznan den tera na un manera firme y crece durante e siguiente lunanan di 2017, prome cu dia 29 di september. Corda cu e desaroyo di un simia ta cuminsa bou di tera. Den e storia di e ‘Chinese Bamboo Tree’ por ehempel, e simia ta tarda 4 aña pa sali riba tera. Den e cuater añanan, su raiznan ta bira un netwerk di raiz firme, prome cu e mata sali riba tera. Manera e sali e ta crece bira un mata madura di 90 pia halto den apenas 6 siman! Bou liderasgo di Evelyn Wever-Croes, e raiznan di e mensahe di partido MEP a sigui desaroya den nos comunidad. Ora MEP gana eleccion, pueblo ta gana e mihor futuro posibel, pasobra idealismo lo reina atrobe riba nos Aruba dushi tera.
Conscientisacion
Durante e aña aki, candidatonan di MEP hunto cu e campañadornan y sostenedornan lo campaña mas duro cu nunca pa conscientisa pueblo. Nos mester vota pa idealismo, pasobra asina so Aruba lo por wordo salba. Ta ora pa pueblo bolbe uni y percura pa tur esnan cu ta aporta na un mihor Aruba sinti cu nan ta bon bini pa nan tambe vota pa idealismo. Asina nos por conscientisa henter pueblo pa cada un di nos realisa e importancia di nos derecho di vota. Asina nos por garantisa cu e mayoria lo vota pa un Gobierno cu si ta traha pa su pueblo.
Idealismo
Pues pa 2017, mi deseonan pa nos tur, pueblo di Aruba, ta pa nos logra hisa e calidad di bida bek pa un y tur. Pa nos por reestabilisa e siguridad den nos comunidad. Pa nos grandinan por bolbe biba na un manera trankilo y digno. Pa nos tur por conta riba e miho calidad di cuido di salud posibel na Aruba. Pa tur generacion traha hunto pa yuda nos hobennan desaroya nan talentonan. Asina, conhuntamente, nos ta bay logra traha un mihor futuro pa nos tur. Pais Aruba merece bon gobernacion. Pueblo merece un gobernacion recto y husto. Nos muchanan merece e miho futuro posibel. Esey por wordo regla solamente, si idealismo vence na Aruba. Idealismo so lo por salba Aruba.
Determinacion
Aña 2017 lo por resulta di ta e aña di eleccion mas determinante pa cu e futuro di nos tur riba e pida baranca aki. MEP su victoria ta bay duna pueblo bek su poder di auto-determinacion. Pueblo lo por determina e futuro di su pais. Un responsabilidad grandi pa nos tur. Solamente determinacion pa Idealismo gana durante eleccion por salba e futuro generacion. Cu Dios drama su bendicion riba henter nos poblacion.
Campaña electoral mester bai riba nivel, sin mester ofende famia
ORANJESTAD (AAN): Aruba ta para na comienzo di un aña nobo, e aña di campaña electoral. “Campañando den barionan mi ta tende mas y mas e deseo den comunidad pa e campaña electoral bai na otro nivel. Pueblo ta cansa di e forma baho cu AVP ta hiba campaña, den cual ta demonisa nan oponente y ta insulta famia. Bo ta scucha esey constantemente tambe den Parlamento.
Parlamentario Clarisca Velasquez
ORANJESTAD (AAN): Segun Clarisca Velasquez, a tuma nota cu e parlamentarionan di Mep no ta siña nan les. Nan a cuminsa e aña 2017 riba mes mal pia cu e aña cu a pasa. Nan no ta yega trabao. A
cuminsa cu reunionnan den comision di turismo y por a nota cu ningun parlamentarionan di oposicion presente. Despues nan kier bai malinforma comunidad y/of kier sembra panico den comunidad.
Booshi Wever di UPP: Aña 2017 ta uno yen di retonan pa Aruba
ORANJESTAD (AAN): Segun Booshi Wever, na comienzo di un aña nobo, UPP kier a desea tur nos conciudadanonan tur cos bon y cu Dios por drama su bendicion riba nos pueblo pa e aña nos dilanti. UPP ta spera cu di berdad 2017 lo bira uno di cambio cu nos tur ta anhela. Mientras cu 2016 tabata un aña dificil pa hopi di nos ciudadanonan, 2017, particularmente den bista di eleccion, lo ta uno cu hopi reto pa nos pueblo.
BENNY NISBET (PPA):
ORANJESTAD(AAN)– Segun comunicado di Benny Nisbet di PPA, yegando final di 2016 ta deber di PPA como organisacion politico cu basta aña di experiencia expresa nos preocupacion pa futuro di nos pais y e topico cu ta un menasa pa e futuro aki. PPA ta desea di referi na e asina yama ‘climate change’ y ‘rising sea levels’ cual ta un menasa pa futuro existencia di mundo y humanidad. No cabe duda cu tin persona/grupo cu ta diferencia di opinion cu mayoria scientifico pero PPA si ta tene cuenta cu e resultado di un cantidad grandi di estudio cu a tuma lugar riba e materia aki.
Hues kier pa Fiscal laga interoga Bara Ras y haci mas investigacion
ORANJESTAD – Ayera mainta tabatin seguridad maximo na edificio di Corte. Tanto miembronan di CEA como agentenan di Polis tabata paden di e edificio di Corte. Rond di edificio di Corte tambe por a mira agentenan di Polis cu jacket contra bala. Tur esaki ta medidanan di seguridad relaciona cu e caso di asesinato di Lisandro Webb, caminda ayera e sospechoso E.H. mester a haya castigo.
ORANJESTAD(AAN):— Diahuebs mainta a sosode un accidente basta grave entre un scooter y un Yaris. E scooter tabata biniendo for di San Nicolas pasando auto y e chauffeur di e Yaris a pone señal pa asina haci un U-Turn. El a lora y e scooter a bin dal masha duro mes den banda di chauffeur. Polis a wordo avisa y a ambulance. Dos ambulance a yega y Paramediconan di IMSAN a topa e motociclista benta pabou di e auto. El a dal, bay halto, cay pabou di e auto, riba caminda.
Benny Nisbet (PPA):
ORANJESTAD (AAN): Benny Nisbet di PPA ta emiti un comunicado di prensa cu ta bisa lo siguiente: “Cumpliendo cu nos tradicion PPA ta emiti nos ‘mensahe’ pa final di 2016. PPA a worde funda pa sr. Juan E. Yrausquin q.e.p.d. na aña 1949 locual ta nifica cu na oktober ultimo PPA a cumpli 67 aña di existencia como organisacion politico. PPA mientras tanto ta un organisacion politico cu historia, experiencia y un vista ‘scerpi’ riba mayoria topico.
ORANJESTAD (AAN): Keto bay tin un grupo di crimen organiza ta purbando Aruba como nan salida pa exterior cu droga. Kizas pa algun mil dollar tin hende zwak cu ta expone nan mes den un risico grandi cu husticia.
Hopi ta keda deteni sea na Aruba of na Merca mes. Den e caso aki e muher N. Martijn tambe a keda deteni pa personal di Douane Recherche.


text:
Oustria
Oustria (Alemán: Österreich), ofisialmente Republika di Oustria, ta un republika federal i un país sin frontera maritimo ku tin 8.5 mion habitante i ta keda den Oropa Sentral. Na frontera parti nort ta keda Hongaria i Czechia, na parti ost Hongaria i Slovakia, na parti sur Slovenia i Italia i na parti west Suesia i Lichtenstein. E teritoria ta kubri 83.879 meter kuadrat i e país tin un klimat alpino. E tereno di Oustria ta montañoso, kedando den Alpen; solamente 32% di e país ta keda bou di 500 meter (1.640 pia), i e punro di mas haltu ta 3.798 meter (12.461 pia). Gran parti di e populashon ta papia e dialekto lokal Bavariano di Alemán komo idioma nativo i e Aleman Oustriano den su forma standart ta e idioma ofisial di e país. Otro idiomanan ofisial ta inklui Hongariano, Burgenland Kroatiano i Sloveno.
Origen di e Oustria moderno ta data bek for di tempu di e dinastia Hasburgiano na momentu ku gran parti di e país tabata forma parti di e Imperio Romano Germánico Sagrado. For di komienso di e Reforma, mayoria prinsesa Nort Germano, representando e autoridat di e Emperor, tabata uza Protestantismo komo un bandera di rebelion. Despues di e Guera di Trinta Aña, e influensa di Reino di Suesia i e Reino Franses, e desaroyo di e Reino di Prusia i e invashonnan di Napoleon tur a redusi e mando di e Emperor den nort di Alemania. pero den Sur i den e area nan no Germano di e Emperio, e Emperor i e Katolisismo a mantene nan kontròl. Durante di siglo 17 i 18, Oustria a mantene su puesto komo un di e paísnan mas poderoso den Oropa anto komo kontesta riba e koronashon di Napoleon komo Emperor di Fransia, e Imperio Oustriano a keda proklamá ofisialmente na aña 1804. Despues di e derota di Napoleon, Prusia a bira Oustria su kompetitor mayó pa e mando di Alemania. Oustria su derota na man di Prusia den e Bataya di Königgrätz, durante di e Guera Austro-Prusiano di 1886, a habri kaminda pa Prusia afirma dominio riba sobrá di Alemania. Na aña 1867, e imperio a reforma, kreando Oustria-Hongaria. Despues di e derota di Fransia na 1870 den e Guera Franco-Prusiano, Oustria a keda afo for di ekskluí for di e dormashon di e Imperio Germano nobo, aunke ku den e dekadanan ku a sigui den su politika i den su politika eksterior, ela kana huntu ku esun di e Emperio bou di kontrol Prusiano. Durante di e Krisis di Juli 1914 despues di e asesinato di Franz Ferdinand di Oustria, Alemania a guia Oustria den emiti e ultimatum pa Serbia kual a kulmina den e Promé Guera Mundial.
Despues di e kaida di e Imperio Habsburg (Austro-Hongaria) na aña 1918 na fin di e Promé Guera Mundial, Oustria a adopta i uza e nòmber di e Republika Germano-Oustriano (Deutschösterreich, despues Österreich) den un atempto pa forma union ku Alemania, pero esaki tabata prohibi dor di e Tratado di Saint-Germain-en-Laye (1919). E Promé Republika Oustriano a keda establesé na 1919. Despues di e Anschluss na 1938, Oustria a keda okupá i aneksá pa Nazi Alemania. Esaki a dura te na fin di e Segundo Guera Mundial na 1945, despues di kua Alemania a keda okupa pa e Alliadonan i Oustria su konstitushon demokratiko di anterior a keda re-establesé. Na 1955, den e Tratado di Estado Oustriado a re-establesé Oustria komo un estado soberano, poniendo un fin na e okupashon. Den e mesun aña, e Parlamento Oustriano a krea e Deklarashon di Neutralidat, kual a deklara ku e Segundo Republika Oustriano lo bira neutral permanente.
Awendia, Oustria ta un demokrasia representativo parlamentario ku ta konsistí di nuebe stat federal. E kapital i e suidat di mas grandi, ku un populashon di mas ku 1.7 mion, ta Viena. Oustria ta un di e paísnan mas riku na mundu, ku un ku un PIB per kapita di $52.216 (2014). E país a desaroyá un nivel di bida haltu i den 2014 a ser klasifika na di 21 lugá pa su Human Development Index. Oustria ta un miembro di Nashonan Uni for di 1995, a bira miembro di Union Oropeano na 1995 i ta fundadó di OECD. Tambe Oustria a firma e Akuerdo di Schengen na 1995 i a adopta e moneda Oropeano, Euro, na 1999.
Divishonan Administrativo[editá | editá fuente]
Oustria ta subdividi na nove estadonan (Bundesländer na alemán):
- Fonte: Statistik Austria (Populashon,[1] Area[2])
- (a) Viena ta dividi na distritonan
- (b) E kodigo ISO 3166-2:AT, segue e ordenashon alfabetiko na alemán.
- ↑ Bevölkerung zu Quartalsbeginn seit 2002 nach Bundesland "Template:Citation error". http://www.statistik.at/web_de/statistiken/bevoelkerung/bevoelkerungsstand_und_veraenderung/bevoelkerung_zu_jahres-_quartalsanfang/023582.html Bevölkerung zu Quartalsbeginn seit 2002 nach Bundesland.
- ↑ "Template:Citation error". http://www.statistik.at/wcmsprod/groups/zd/documents/webobj/023855.pdf.


text:
Papiamento (desambiguashon)
“Papiamento” ta ambiguo. E palabra ta nomber di idioma pero tambe nomber di un dialecto di e idioma ey. Por fabor selecta un articulo.
- Papiamento na Aruba : tocante e idioma di Aruba
- Ortografia di Papiamento : e regla y skirbimento di e idioma na Aruba
- Gramatica di Papiamento : e gramatica oficial na Aruba.
- Ortografia di papiamentu : tokante skirbimento di e idioma na Antia Hulandes.
- Papiamentu : artikulo general tocante e idioma (tur dialecto)
- Papiamento (linguistica): splicacion general di e origen di e lenga.